|  |  |  |  |  |
| --- | --- | --- | --- | --- |
| **Klasse** | **Hoved** | **Tilstede** | **Vara** | **Tilstede** |
| 8A | Marianne Aa. Salvesen (2 år) | x | Renate Vintland (1 år) | x |
| 8B | Kirsti Skårdal Ingebretsen (2 år) | x | Lise Christensen (1 år) | x |
| 8C | Tove Leksbø | F | Marius Egerhei | F |
| 8D | Torunn Lunden Kroka | x | Henriette I. Brekne | x |
| 9A | Elin R. Korsveien | x | Kathrine Ubostad | x |
| 9B | Sandra Andreassen | x | Elise Camilla Suvatne | F |
| 9C | Per A. Drageland  | x | Monica Lyngsvåg | x |
| 9D | Guttorm Høgli | F | Lisbeth Tønnessen | x |
| 10A | Mary Ann Skårdal | x | Terry Eikenes | F |
| 10B | Aina Engvoll | x | Anne Grethe Kvåvik | F |
| 10C | Jostein Breiland | x | Elise Camilla Suvatne | F |
| 10D | Astrid Nøtland | x | Rolf Erik Kristiansen | F |

**Referat fra konstituerende møte i FAU ved Lyngdal ungdomsskole**

**Dato: 6. oktober kl 19:00**

**Sted: LUS**

**Frammøte:**

Også tilstede: Rektor Ingfrid Farestad Skofteland

**SAKER:**

1. Konstituering av FAU for skoleåret 2020/2021

Leder: Monica Lyngsvåg

Nestleder: Elin R. Korsveien

Sekretær: Aina Engvoll

Representanter til SU/SMU: Leder og nestleder i FAU

Representant, KomFug: Jostein Breiland

Det har vært uklarhet rundt valg av FAU-representanter i noen klasser dette året. Det finnes ikke nedfelte retningslinjer, og det praktiseres ulikt fra klasse til klasse hvor lenge noen velges for. Dette må bli avklart før valget til neste år. Vi ønsker den modellen som praktiseres i noen klasser og ved flere skoler skal gjelde for alle klasser:

Det velges i 8. klasse en representant for ett år og en for to år. Den som er valgt for ett år er hovedrepr. i FAU, den som er valgt for to år er vara første år, hoved andre år. På 9. trinn velges en ny representant for to år; denne er vara i 9.kl. og hovedrepr. i 10.kl. Det velges en repr. som vara for ett år i 10.klasse.

Det er mulig å ta gjenvalg.

Reglementet skrives inn i Årshjulskrivet. Viktig at lærere er orientert om dette og kan forklare det ved valg.

Det har blitt reist spørsmål vedrørende habilitet når ansatte ved skolen velges til å sitte i FAU. Rektor har sjekket dette opp på fylkesnivå, og det er ikke noe regelverk som sier at det ikke er lov for ansatte å sitte i FAU. Gjennom flere år har det flere ganger vært ansatte som har blitt valgt inn i FAU ved skoler i Lyngdal. Vi tar opp habilitet som egen sak på neste møte. Ansatte kan være inhabile i enkelte saker, men også andre foreldrerepresentanter kan komme i en posisjon der de er inhabile. Dette er det viktig å ha kontinuerlig fokus på.

FAU har i fjor kommet med innspill til hva slags verdier som skal prege skolens arbeid med inkluderende skolemiljø og læringsmiljø. Vi vil jobbe videre med disse verdiene.

Det vil på neste møte i FAU bli tatt opp som egen sak om hvordan skolens verdier skal gjenspeile måten FAU samarbeider, kommuniserer seg i mellom og samhandler med skolen.

1. Orientering ved rektor
* Skolestart har gått greit. Elevene begynner å bli vant til ulike smitteverntiltak. Hvert trinn har sin sone utenfor skolen. Elevrådet er nå involvert i en prosess for å få til rullering av uteområde, og evt. at ett trinn kan være inne i friminutt. Det er ulike aktivitetsmuligheter på de ulike sonene. På plassen foran hovedinngangen/mot parkeringen er det lite muligheter – derfor viktig at det kommer på plass en rullering.
* Skolen jobber for at verdiene som er valgt for skolemiljøet skal prege elevenes og ansattes skolehverdag. Et tiltak for å få til dette er å ha «månedens verdi». Elever og ansatte blir bevisstgjort denne verdien, og konkret utfordret på hvordan de kan bruke/skape den i praksis i ulike situasjoner. I september var verdien trygghet, i oktober er det respekt. Samme verdi vil tas opp igjen flere ganger.
* Mobilhotellet fungerer bra. Enkelte elever synes ikke om dette, men antall saker med filming/mobbing som inkluderer mobilbruk, har gått markant ned. Viktig at dette stadig presenteres som et positivt begrunnet tiltak.
* Elevrådet involveres nå i mye større grad, og både elevråd og ansvarlig lærer får opplæring i hvordan organet skal fungere, hvilket ansvar den enkelte har osv.
* Skolen har et relativt gammelt ordensreglement. Dette gjelder inntil videre, men kommer til å bli revidert i løpet av dette skoleåret.
* Kommunikasjon: FAU stilte spørsmål ved Tieto-appen. Fungerer den? Det er stor forskjell på kommunikasjonen skole-hjem fra klasse til klasse. Noen lærere orienterer jevnlig, mens foreldre/foresatte i andre klasser ikke hører noe fra skolen.

Vi oppfordrer til mer informasjon. Hva skjer? Det kan like gjerne være gode nyheter, orientering om ulike prosjekt og tiltak. Som foreldre/foresatte ønsker vi å være oppdatert. Det er ikke alle ungdommer som forteller like mye hjemme. Hvis vi vet litt, er det lettere å stille spørsmål. Rektor kan gjerne sende en felles informasjon med jevne mellomrom. Viktig at skolen er åpen og «gjennomsiktig».

Viktig at lærere svarer på meldinger – at de bekrefter at en beskjed har nådd fram.

Det jobbes med ny hjemmeside (foreløpig fungerer den gamle). På den nye sida skal ukeplanene legges ut. FAU ønsker en funksjon der foreldre/foresatte kan abonnere på nytt som legges ut på hjemmesida.

Tilsynssaken avdekket behov for å ta tak i flere sider ved arbeidsmiljø/-kultur ved skolen. Rektor jobber målbevisst med dette. Det skal bl.a. være like kjøreregler for ansatte, tydelige – men ikke rigide – rammer. Frustrasjonen elever og foreldre/foresatte har kjent på når det skjer forskjellsbehandling av klasser, har sammenheng med at dette enda ikke er på plass.

1. Eventuelt
* Polentur

FAU har blitt bedt om å uttale seg i forbindelse med at det skal avgjøres om Polen-tur tilbudet slik det er nå skal videreføres eller ikke. FAU vil på det sterkeste anbefale at den ordningen som har vært for 2004 og 2005 kullene videreføres; foreldrekomiteen jobber for å skaffe penger gjennom ulike dugnader, og kommunen garanterer å dekke et evt. underskudd. Vi ønsker at turen gjennomføres i skoletida som et samarbeid mellom foreldre og skole – slik det har vært til nå.

Astrid lager utkast til skriv om dette – sendes alle i FAU for gjennomsyn før Monica (ny leder) sender det videre til Terje Litland.

* Anmerkninger

Det ble stilt spørsmål ved dagens ordning. Hvordan fungerer den? Kan vi finne et bedre system? Dette var oppe i FAU fjor også – og det kom klart fram i tilsynsrapporten at det er behov for endringer. Dette må vi ta opp på et seinere møte.

Neste møte: HKH-Kartleggingsteamet vil være tilstede på neste møte i FAU. HKH står for Hurtig Kartlegging og Handling. Teamet skal jobbe for kartlegging av ungdoms- og oppvekstmiljø i Lyngdal, og lage en treffsikker handlingsplan med konkrete tiltak for å møte aktuelle behov. De ønsker dialog med FAU i forhold til hvordan foreldre kan involveres i deres prosjekt. I september arrangerte de et dialogmøtet på Kvåstunet, der var det bl.a. fokus på foreldre og deres rolle.

Ref.

Astrid M. Nøtland